CELEX: 62013CA0173
Language: lv
Date: 2014-07-17 00:00:00
Title: Lieta C-173/13: Tiesas (ceturtā palāta) 2014. gada 17. jūlija spriedums ( Cour administrative d'appel de Lyon (Francija) lūgums sniegt prejudiciālu nolēmumu) – Maurice Leone , Blandine Leone / Garde des Sceaux , Ministre de la Justice , Caisse nationale de retraite des agents des collectivités locales Sociālā politika — EKL 141. pants — Vienlīdzīga darba samaksa vīriešu un sieviešu dzimuma darba ņēmējiem — Priekšlaicīga pensionēšanās ar tūlītēju pensijas izmaksu — Papildu darba stāžs pensijas aprēķināšanas mērķiem — Priekšrocības, kuras galvenokārt saņem ierēdnes sievietes — Netieša diskriminācija — Objektīvs pamatojums — Patiesi centieni sasniegt vēlamo mērķi — Saskaņotība, veicot īstenošanu — EKL 141. panta 4. punkts — Pasākumi, kuru mērķis ir kompensēt darba ņēmēju sieviešu profesionālās izaugsmes trūkumus — Nepiemērojamība

15.9.2014   
            
            
               LV
            
            
               Eiropas Savienības Oficiālais Vēstnesis
            
            
               C 315/12
            
         Tiesas (ceturtā palāta) 2014. gada 17. jūlija spriedums (Cour administrative d'appel de Lyon (Francija) lūgums sniegt prejudiciālu nolēmumu) – Maurice Leone, Blandine Leone/Garde des Sceaux, Ministre de la Justice, Caisse nationale de retraite des agents des collectivités locales
   
   (Lieta C-173/13) (1)
   
   (Sociālā politika - EKL 141. pants - Vienlīdzīga darba samaksa vīriešu un sieviešu dzimuma darba ņēmējiem - Priekšlaicīga pensionēšanās ar tūlītēju pensijas izmaksu - Papildu darba stāžs pensijas aprēķināšanas mērķiem - Priekšrocības, kuras galvenokārt saņem ierēdnes sievietes - Netieša diskriminācija - Objektīvs pamatojums - Patiesi centieni sasniegt vēlamo mērķi - Saskaņotība, veicot īstenošanu - EKL 141. panta 4. punkts - Pasākumi, kuru mērķis ir kompensēt darba ņēmēju sieviešu profesionālās izaugsmes trūkumus - Nepiemērojamība)
   2014/C 315/17
   Tiesvedības valoda – franču
   
      Iesniedzējtiesa
   
   Cour administrative d'appel de Lyon
   
      Pamatlietas puses
   
   
      Prasītāji: Maurice Leone, Blandine Leone
   
   
      Atbildētāji: Garde des Sceaux, Ministre de la Justice, Caisse nationale de retraite des agents des collectivités locales
   
   
      Rezolutīvā daļa:
   
   
               1)
            
            
               EKL 141. pants ir jāinterpretē tādējādi, ka tāda priekšlaicīgas pensionēšanās ar tūlītēju pensijas izmaksu sistēma, kāda ir aplūkota pamatlietā, rada šim pantam pretrunā esošu netiešu diskrimināciju darba samaksas jomā starp vīriešu un sieviešu dzimuma darba ņēmējiem, izņemot, ja to pamato objektīvi apstākļi, kam nav nekādas saistības ar diskrimināciju dzimuma dēļ, piemēram, leģitīms sociālās politikas mērķis, un ja tas ir piemērots, lai patiesi nodrošinātu norādīto un šajā ziņā nepieciešamo mērķi, un tam ir nepieciešams, lai tas patiesi atbilstu centieniem to sasniegt, un tam šajā ziņā ir jātiek ieviestam saskanīgā un sistemātiskā veidā;
            
         
               2)
            
            
               EKL 141. pants ir jāinterpretē tādējādi, ka tāda papildu darba stāža pensijas aprēķināšanai sistēma, kāda ir aplūkota pamatlietā, rada šim pantam pretrunā esošu netiešu diskrimināciju darba samaksas jomā starp vīriešu un sieviešu dzimuma darba ņēmējiem, izņemot, ja to pamato objektīvi apstākļi, kam nav nekādas saistības ar diskrimināciju dzimuma dēļ, piemēram, leģitīms sociālās politikas mērķis, un ja tas ir piemērots, lai patiesi nodrošinātu norādīto un šajā ziņā nepieciešamo mērķi, un tam ir nepieciešams, lai tas patiesi atbilstu centieniem to sasniegt, un tam šajā ziņā ir jātiek ieviestam saskanīgā un sistemātiskā veidā;
            
         
               3)
            
            
               EKL 141. panta 4. punkts ir jāinterpretē tādējādi, ka šajā tiesību normā paredzētajos pasākumos neietilpst tādi valsts pasākumi, kādi ir aplūkoti pamatlietā, ar kuriem attiecīgajiem darba ņēmējiem tikai ļauj izmantot paātrinātu pensionēšanos ar tūlītēju pensijas izmaksu un tiem piešķirt papildu darba stāžu pensionēšanās brīdī, nerisinot problēmas, ar kādām viņi varētu saskarties savā profesionālajā izaugsmē.
            
         
      (1)  OV C 171, 15.6.2013.